Փիթեր Փենն ու Ալիսը հրաշքների աշխարհում

**«Փիթեր Պենը և Ալիսը հրաշքների աշխարհում»** (), ֆանտաստիկ ֆիլմ, որը նկարահանել է ռեժիսոր Բրենդա Չեպմենը։ Ֆիլմում գլխավոր դերերը կատարել են Քեյրա Չանսան և Ջորդան Նեշը, ինչպես նաև Անջելինա Ջոլին, Դևիդ Օյելոուոն և Մայքլ Քեյնը։ Համաշխարհային պրեմիերան կայացել է 2020 թվականի հունվարի 24-ին Սանդենս կինոփառատոնում։ 

## Սյուժե
Զարմանալի է, բայց նախքան Ալիսը կգնար Հրաշքների երկիր, իսկ Փիթերը կդառնար Փեն, նրանք եղբայր և քույր էին։ Նրանց լեգենդար արկածները սկսվել են երևակայության ուժի շնորհիվ, որը ժառանգել են սիրող մորից և ֆանտազյոր հորից։ Ինչ փորձությունների էլ որ բախվեր իրենց ընտանիքը, նրանք երբեք չեն մոռանում երազել։ Խենթ գլխարկագործ և Կարմիր թագուհի, փերի Դին-Դին և կապիտան Հուկ․ կախարդանքն սպասում է ամեն մի անկյունում, միայն պետք է կարողանալ տեսնել այն։

## Դերերում
* Անջելինա Ջոլի – *Ռոուզ Լիթլթոն
* [[Դևիդ Օյելոուո]] – *Ջեք
* Ջորդան Ա. Նեշ – *Փիթեր
* Քեյրա Չանսա – *Ալիս
* Մայքլ Քեյն – *Չարլի
* [[Գուգու Մբատա-Ռոու]] – *Ալիս Լիթլթոնը հասուն տարիքում
* Աննա Չենսելլոր – *Էլեոնոր Մորոու
* [[Դերեկ Ջեկոբի]] – *Պարոն Բրաուն
* Քլարկ Փիթերս – *Հաթեր
* Դևիդ Գասի – *Կապիտան Ջեյմս
* Դամիան Օ-Հեյր – *Դոկտոր Ռիչարդս
* Ռոջեր Էշթոն – *Գրիֆիտս

## Արտադրություն
Նախագիծը ներկայացվել է 2016 թվականի մայիսին։ Անմիջապես հայտնի է դարձել, որ ռեժիսորը լինելու է Բրենդա Չեպմենը։ Երկու տարի անց (2018 թվականի մայիսին) ընտրվել են դերասաններ Ալիսայի և Փիթերի ծնողների դերի համար․ նրանք դարձել են Անջելինա Ջոլին և Դևիդ Օյելոուն։ Բացի այդ, դերասաններն իրենց վրա են վերցրել պրոդյուսերական գործառույթները։ Նույն թվականի օգոստոսին դերասանական կազմին միացել են Աննա Չենսելորը, Քլարկ Փիթերսը, Գուգու Մբատա-Ռոուն, Մայքլ Քեյնը, Դևիդ Գյասին, Դերեկ Ջեկոբին և Ջենի Գելովեյը։ Նկարահանումներն սկսվել են 2018 թվականի օգոստոսին և անցկացվել են Լոնդոնի Շադ Թեմզ փողոցում, ինչպես նաև Վինձորի մեծ այգում (ինչպես Հարավային անտառում, այնպես էլ Ջոնսոնի լճի մոտ)։ 2018 թվականի հոկտեմբերին ֆիլմի արտադրությունը շարունակվել է Լոս Անջելեսում և նույն ամսին ավարտվել։ 

## Արձագանքներ
### Դրամարկղային հասույթ
Առաջին հանգստյան օրերին ֆիլմը 108 000 դոլար է հավաքել 475 կինոթատրոններում։

### Քննադատություն
*[[Rotten Tomatoes]]* կայքը ֆիլմին տվել է 32 % վարկանիշ՝ հիմնված 50 գրախոսականների վրա 5,2/10 միջին վարկանիշով։ *Metacritic*-ի համաձայն՝ ֆիլմն ստացել է 100 միավորից 43 միավոր, որոնք հիմնված են 14 գրախոսությունների վրա, ինչը նշանակում է, որ ֆիլմն ստացել է  «խառը կամ միջին արձագանքներ»։

Սանդենս կինոփառատոնում ֆիլմի պրեմիերայից հետո «Slash Film»-ից Սանդենս Բեն Փիրսոնը ֆիլմին դրական արձագանք է տվել՝ հայտարարելով. «Նոր մանկական դասական է ի հայտ եկել, և այդ հավերժական հեքիաթը, անկասկած, հանդիսատեսին կհմայի ապագա սերունդների համար»։ «The Hollywood Reporter»-ից Ջոն Դեֆորն իր հերթին բացասական արձագանք է տվել՝ հայտարարելով. «Պատմվածքների ծանոթ ժողովածուների առատությունը և դերասանական կազմը, այդ թվում՝ Անջելինա Ջոլին և Դևիդ Օյելոուոն, ուշադրություն կգրավեն, բայց գեղեցիկ բեմադրությունն ու դերասանական գեղեցիկ կազմը բավարար չեն այդ գաղափարը կյանքի կոչելու համար»։

## Ծանոթագրություններ

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Ալիսը հրաշքների աշխարհում գրքի էկրանավորումներ
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Փիթեր Պեն